title: أندورا
text: أندورا، ولا رسميا إمارة أندورا (بلكاطالانية: Principat d'Andorra)، هي بلاد ماعندهاش بحر جات ف جبال لپيريني ف لجنوب لغربي د أوروپا مابين فرانسا و صبانيا اللي حادينها بجوج. عايش فيها تقريبان فيها 80 ألف واحد و لعاصمة ديالها هي أندورا لقديمة. كايحكمها مقيم عام صبليوني و رئيس ديال فرانسا، و لحوكومة هي ديموقراطية برلمانية.
  
  أندورا هي دولة لاباس عليها بسباب سياحة أساسا؛ كايزورها سنويا 10.2 مليون سائح.
  
  أندورا ماداخلاش فلإتحاد لأوروبي، و واخا هاكاك كاتخدم لأورو.
  
  لوغة رسمية هي لكاطالانية و فنفس لوقت كاتستعمل صبليونية، لفرانساوية، و لبرتغالية.
  
  رياضة 
  أندورا معروفة برياضات ديال شتوة، عندها أراضي كبيرة ديال هبطات د سكي ف جبال لپيريني (3100 هكتار و350 كلم ديال لهبطات) و جوج ديال محطات د سكي، ݣراندڤاليرا هو أكبر واحد منهم و لي مشهور كتر. رياضات خرين كيتعلبو فأندورا بحال لكورة، ريݣبي، لباسكيط، ولهوكي بجراير.
  
  بنسبة لهوكي بجراير، أندورا موالفة تلعب فلبوطولة د ؤروپا وكاس لعالم. فـ2011، نضمات أندورا لفاينال أيت د بوطولة د ؤروپا د لفراقي.
  
  ف كورة لبلاد ممتلة ب لمونتاخاب د أندورا د كورة. لفرقة ربحات أول ماتش رسمي ديالها ف 13 أكتوبر 2004 ضد مقدونيا فتصفيات د كاس لعالام، و أول ماتش ربحاتو ف تصفيات د كاس ؤروپا كان ف 11 أكتوبر 2019 ضد مولدوڤا. لكورة ف أندورا مكلفة بيها لجاميعة لأندورية د كورة لي تأسسات ف 1994، لي كاتنضم لمسابقات د كورة (پريميرا ديڤيزيون، كاس دوستور، و سوپيركوپا) و لفوتصال. أندورا دخلات ليويفا ولفيفا ف نفس لعام، ف 1996. إف سي أندورا، لي كاين ف أندورا لقديمة وتأسس ف 1942، كيلعب ف شومپيونات د صبانيا.
  
  ريݣبي هي رياضة شعبية ف أندورا، حيت مأترة بزاف بشعبية ديالها ف لجنوب د فرانصا. لمونتاخاب د أندورا د ريݣبي، لي مسميين عليه إلس إزاردس، كيشارك ف نيڤو دولي ف ريݣبي د سبعة وريݣبي د خمسطاس. ڤي پي سي أندورا 15، لي هي فرقة د ريݣبي ف أندورا لقديمة، كاتلعب ف لبوطولة د فرانصا.
  
  شعبية ديال لباسكيط طلعات ف أندورا ف تسعينات، ملي فرقة من أندورا بي سي أندورا طلعات لقيسم لول د صبانيا. مور 18 لعام لفرقة عاود رجعات لنفس نيڤو ف 2014.
  
  رياضات خرين كيتلعبو ف أندورا، بحال پيكالات، لڤولي، جودو، لكورة د ؤسطراليا، لهوند، لعومان، جيمناستيك، تينيس، و لماطر. ف 2012، أندورا قادات أول فرقة ديالها د لكريكيت ولعبات ماتش ف بلادها ضد فرقة من هولاندا، لي هو أول ماتش ملعوب ف تاريخ أندورا ف علو ديال 1300 ميترو.
  
  أندورا شاركات لمرة لولا ف لعاب لؤلمپية ف 1976، من داك لعام ولبلاد ديما مشارك ف لعاب لؤلمپية د شتوة. أندورا كاتشارك حتا ف لعاب ديال لبلدان صغار د ؤروپا، لي نضماتهم جوج د لمرات ف 1991 و 2005.
  
  عيون لكلام 
  
   
  مقالة ب جودة مابيهاش (تصنيف د إحصائيات لمينحة د 2023)
  بلدان د ؤروپا